— Супрацоўніцтва з прадпрыемствамі дазваляе не толькі арганізаваць практыку, — расказвае Святлана Сяргееўна. — Абавязкова членамі дзяржаўных камісій на выпускных кваліфікацыйных экзаменах з’яўляюцца прадстаўнікі базавых арганізацый. Яны часта прыглядваюць тут сабе будучых работнікаў. Дарэчы, гэта яшчэ і магчымасць атрымаць найноўшае абсталяванне. Напрыклад, прадпрыемства “Контэ Спа” прадастаўляе нам для навучання новыя машыны, якія набывае для сваёй вытворчасці. Адна з апошніх такіх навінак — машына па апрацоўцы трыкатажу.